O‘zbekiston Prezidenti Turkmaniston Prezidenti bilan uchrashuv oʻtkazdi

10.10.2019
O‘zbekiston Respublikasi Prezidenti Shavkat Mirziyoyev Ashxobodga kelgach, Turkmaniston Prezidenti Gurbanguli Berdimuhamedov bilan uchrashdi.
Suhbatda davlatimiz rahbari Turkmaniston Prezidentini Mustaqil Davlatlar Hamdoʻstligiga samarali raislik qilgani bilan tabriklab, tashkilot sammiti muvaffaqiyatli oʻtishini tiladi.
Uchrashuvda oliy darajada erishilgan kelishuvlarni amalga oshirish doirasida mamlakatlarimiz oʻrtasidagi koʻp qirrali hamkorlikni yanada kengaytirish va strategik sheriklik munosabatlarini mustahkamlash istiqbollari muhokama qilindi.
Shuningdek, xalqaro siyosat va mintaqaviy hamkorlikka doir dolzarb masalalar yuzasidan fikr almashildi.